**Sajtóközlemény**

**Dátum:** 2017. 11. 15.

„Roto NX”: Az iparágat újra meghatározó bukó-nyíló vasalatrendszer ablakokhoz és erkélyajtókhoz / Globális piaci bevezetés / Nemzetközi csúcspozíció: félmilliárd eladott garnitúra / Többéves fejlesztés / Az innovatív és átfogó termékprogram garantálja a biztos beruházást / Sokoldalú, valós haszon a vevő számára / Kiváló gazdaságosság / Átfogó biztonság / Nagyobb komfort / Korszerű dizájn / Számos részegység-premier / Konkrét érvek a váltás mellett / Teljes kampánycsomag

**Új mérföldkő a bukó-nyíló vasalatok területén**

***(Leinfelden-Echterdingen) – (rp)*** Mindenkor a helyes beruházási döntést meghozni kétségtelenül a vállalkozók egyik legfontosabb törekvése. A Roto pontosan ezt a bizonyosságot szeretné nyújtani elsősorban az ablakgyártóknak és a nyílászáró beépítőknek. Ehhez alapul az iparágat újra meghatározó ablakokhoz és erkélyajtókhoz alkalmazható bukó-nyíló vasalatrendszer szolgál, amely 2018 elejétől lesz szállítható. A gyártó a „Roto NX” bevezetésével ismét kihangsúlyozza a vasalat ágazatban betöltött, a vevő hasznát mindenkor előtérbe helyező, vezető szerepét. Az új, átfogó termék program nívót állít fel az ágazat legfontosabb, jövőt érintő témáiban, konkrétan a gazdaságosság, a biztonság, a komfort és a dizájn területén.

Az úttörő és technológiai vezető szerep egyébként a cégalapító Wilhelm Frankig vezethető vissza, aki 1935-ben az első ipari körülmények között gyártott, háromkilincses működtetésű bukó-nyíló vasalattal jelölte ki az utat a nyíló ablakokat fokozatosan leváltó bukó-nyíló felé. A két- majd egykezes használat megvalósításához vezető további jelentős fejlődési lépések végül az ezredfordulón vezettek el a „Roto NT” premierjéhez. A bukó-nyíló portfólió globális sikere elsősorban a moduláris felépítésű, univerzális választékká történő, folyamatos bővítésen alapult. Az eredmény: A Roto napjainkban a cég alapítása óta eladott mintegy félmilliárd nyíló/bukó-nyíló garnitúrával egyértelműen piacvezető szerepet tölt be világszerte.

**A Tökéletes a Jó barátja**

A piaci változások folyamatos elemzése, követése, valamint intelligens, gyakorlati megoldásokba történő átültetése mindig is a nemzetközi vezető szerep alapja volt és marad is. A küszöbön álló, „átfogó generációváltás” a következetes innováció jegyében zajlik. A bukó-nyíló vasalat jövőjét képviselő új név az intenzív „trendkutatással” és a vevők célzott megkérdezésével egybekötött több éves fejlesztői munka nyomán született meg.

Voltaire híres mondása kissé átfogalmazva igaz az új „Roto NX” vasalatra: „a Tökéletes a Jó barátja”. Hiszen a program egyesíti a bevált „NT” sorozat egyes elemeit az új, illetve jelentősen áttervezett alkatrészekkel. A koncepciónak köszönhetően a portfólió „biztos választást” jelent az ablakgyártók, vasalatkereskedők, nyílászáró kereskedők és beépítők valamint magánépíttetők és ingatlantulajdonosok számára is. Az új „mérföldkő” a következő előnyöket nyújtja:

◼ Kiemelkedő gazdaságosság: a rendszer garantálja az egyszerű és gyors szerelést a nyílászáró gyártása során, valamint a beépítésekor. Ezenkívül jelentősen csökkenti a raktározási és a logisztikai költséget is, így idő és pénz takarítható meg. A program további meggyőző jellemzője a kiváló minőség és a vonatkozó szabványok kielégítése.

◼ Magasabb biztonság – mégpedig több szempontból: először is az új alkatrészek jobb betörés elleni védelmet nyújtanak, például az RC 2 biztonsági fokozatnak megfelelő bukó állás révén. Másodszor a vasalatnak a felhasználása is megbízhatóbb mivel már alap kivitelben is nagyobb teherbírást tesz lehetővé. Harmadszor a választék átfogó szélessége és mélysége maximális megbízhatóságot és döntési biztonságot teremt.

◼ Nagyobb komfort: egyrészt a rendszer előnye a könnyű kezelhetőség és a tartós működőképesség. Másrészt javítja a lakáskomfortot, például az optimalizált szellőztetési tulajdonságok és az épületautomatizálási rendszerekbe való integrálás révén.

◼ Korszerű dizájn: ez többek között az elegáns takaróknak, az esztétikus porszórásnak és az ollókar által takart csavarozásnak köszönhető. A megnövelt teherbírás révén pedig korszerű térkialakítás válik lehetővé nagy üvegfelületekkel.

**A pántoldalaktól** **az erkélyajtó-csappantyúkig**

A felsorolt általános előnyök részletes bemutatása az új alkatrészek rövid áttekintésén keresztül:

◼ P pántoldal műanyag ablakokhoz: Az egységes furat- és csavarozási képnek köszönhetően 130 kg szárnytömegig nincs szükség kiegészítő csavarozásra, ezáltal csökken a szerelési költség. 130 kg szárnytömegig a standard pántoldalnak (ollócsapágy és sarokcsapágy) köszönhetően kisebb a cikkek darabszáma. Az ollókarból és -előlapból álló olló beépített résszellőztetéssel van ellátva, így nincs szükség kiegészítő tokrészre. Az univerzális jobbos/balos kialakítású ollóelőlap, valamint az eddigi négy helyett két ollócsapágy és sarokcsapágy révén ugyancsak csökkent a cikkek darabszáma. A 130 és 150 kg szárnytömegig alkalmazható pántoldalakkal nagy üvegtömeggel rendelkező korszerű ablakok gyárthatók. A beépített résszellőztetéssel ellátott ollóelőlap növeli a lakáskomfortot, mivel a 135°-os kilincsállásnál automatikusan résszellőztetés funkcióra átálló szárny kezelése magától értetődő. A harmonikus összkép többek között a 130 kg-os pántoldalnál az ollókar által takart csavarozásnak is köszönhető. A 150 kg-os ollócsapágy két nem takart kiegészítő csavar optimalizált helyzete is hozzájárul az előnyös megjelenéshez. A takarók nagy színválasztéka és a porszórt felületek kínálatának az új „titán” felülettel való kiegészítése egyéni kialakítási mozgásteret eredményez.

◼ T pántoldal faablakokhoz 150 kg szárnytömegig: A 2018 második félévétől szállítható alkatrész ugyanazokat az előnyöket nyújtja, mint a műanyag ablakokhoz alkalmazható változat. Ebbe beletartozik az ollóba beépített résszellőztetés valamint a rejtett csavarok is.

◼ „TiltSafe“: a jobbra, illetve balra nyíló ablaknál is három-három egyforma, acélból készült biztonsági bukó záródarab elegendő ahhoz, hogy további elemekkel, például biztonsági zárócsappal és zárható kilinccsel együtt buktatott ablakoknál szavatolják az RC 2 biztonsági fokozatnak megfelelő betörésgátlást. A rejtett „Roto E-Tec Drive” bukótató és reteszelő hajtóművel való optimális kombináció (RC 2 minősítés folyamatban) kényelmesen beköthető az épületautomatizálási rendszerekbe. A mechanikus és elektromos változatnál egyaránt lehetséges 65 mm-es bukásmélység a nagy légcsererátának köszönhetően jobb belső klímát eredményez.

◼ Magasabb kilincstávolságú rúdzár: A rúdzárelőlap és a zártest/cilinderzártest 25 mm-es kilincstávolságtól történő szétválasztásával a cikkek darabszáma és ezzel a tárolási helyigény csökken, ezzel egyidejűleg az alkatrészek egyedileg konfigurálhatók. Az „EasyMix rendszer” csavar nélküli szerelést tesz lehetővé, mivel az előlap és a zártest/cilinderzártest összepattintva könnyedén és gyorsan összekapcsolható.

◼ Szárnyperemrúdzár Plus: Az egyrészes tolórúd a karral azonos irányban mozog. Ebből következően egységes a záródarabok pozíciója az aktív és a passzív szárnyon, így a záródarabok elhelyezéséhez azonos sablont lehet használni. A szárnyperemrúdzár nyitott helyzetben történő kiszállítása érzékelhetően gyorsítja a méretre vágását és a vasalat szerelését. Mivel az emelőkar nyitott állásban majdnem eléri a 180°-ot, így a kényelmesebb kezelés mellett a sérülésveszély is csökken.

◼ Hibásműködtetésgátló: az utólag is átállítható jobbos/balos iránynak köszönhetően gyorsan korrigálható a véletlen helytelen kioldás. A rugóhoz a szárnyrész karjában lévő nyíláson keresztül lehet hozzáférni.

◼ Mechanikus erkélyajtócsappantyú: a szárnyrészen akár 7 mm-es magasságkiegyenlítés lehetséges, így a tok és a szárnyrész precízen egymáshoz illeszthető. A két belső, merev spirálrugó növeli a működésbiztonságot, és ezáltal csökkenti a reklamációk számát. A jobb befutási tulajdonság és a csekély erőkifejtés a szárny buktatásakor pedig egyértelműen javítja a használati kényelmet.

**Segítség az átálláshoz**

A „Roto NX” világpremierjével a vasalatspecialista újabb fejezetet kezd a bukó-nyíló vasalatok történetében, amelyben már eddig is meghatározó szerepet játszott. Az innovatív portfólió intelligens megoldásokat kínál a jövő ablakaihoz, megbízható, stabil partnertől származik, garanciát jelent a hosszú élettartamra és a magas minőségre, és nem utolsó sorban a német mérnöki tudást hordozza magában. Ezért az új vasalatrendszerre történő váltás a vevő számára „mindig a megfelelő döntés”.

A piaci bevezetést többek között egy kampánycsomag támogatja, amely marketingeszközöket tartalmaz több nyelven. A kínálat a nyomtatott, képi, film és online anyagoktól kezdve, rendezvényeken át egészen az oktatási anyagokig terjed. Részletes információk az interneten találhatók a következő címen: .... (internetcím behelyettesítendő). Ezenkívül a nyílászárógyártók aktív támogatásban részesülnek a Roto NX vasalatra történő zökkenőmentes átálláshoz.

***Képfeliratok***

A nemzetközi piacvezető az „iparágat újra meghatározó bukó-nyíló vasalatrendszer ablakokhoz és erkélyajtókhoz” megnevezéssel a vevő hasznát mindenkor előtérbe állító vezető szerepére kíván utalni. Az új „Roto NX” átfogó termék program nívót állít fel az ágazat legfontosabb, jövőt érintő témáiban, és bizonyosságot kínál az ablakgyártóknak és a nyílászáró beépítőknek afelől, hogy a Roto választása „mindig a megfelelő döntés”.

**Fotó:** Roto **Kampagnenmotiv.jpg**

A bukó-nyíló vasalat jövőjét képviselő új név az intenzív „trendkutatással” és a vevők célzott megkérdezésével egybekötött több éves fejlesztői munka nyomán született meg. A „Roto NX” átfogó portfóliója nagy gazdaságosságot, magas biztonságot, nagyobb komfortot és korszerű dizájnt kínál. A fotón a P pántoldal új ollócsapágya látható.

**Fotó:** Roto **Keyvisual.tif**

Az új „Roto NX” bukó-nyíló vasalatrendszer tartozéka a műanyag ablakokhoz 130 kg, ill. 150 kg szárnytömegig alaklmazható P pántoldal. E pántoldal egyik elem az ollókarból és -előlapból álló olló, mely beépített résszellőztetéssel van ellátva (fotó). Így nincs szükség kiegészítő tokrészre, magyarázza a gyártó. A műszaki megoldás mellett ez az új vasalat alkatrész esztétikailag is meggyőző. Ehhez hozzájárul a takarók nagy színválasztéka és az új „titán” porszórt felület.

**Fotó:** Roto **Axer\_Spaltlueftung.jpg**

A „TiltSafe” műszaki megoldása révén a buktatott ablakoknál is szavatolt az RC 2 biztonsági fokozatnak megfelelő betörésgátlás. Ennek alapját a jobbra, illetve balra nyíló ablaknál is három-három egyforma, acélból készült biztonsági bukó záródarab biztosítja. Az új „Roto NX TiltSafe” bukó-nyíló vasalatösszeállítás – mechanikus és elektromos müködtetés esetén is – maximális 65 mm-es bukásmélysége nagy légcsererátát tesz lehetővé és ezáltal jobb belső klímát eredményez.

**Fotó:** Roto **TiltSafe\_Anwendung.jpg**

Az új „Roto NX” bukó-nyíló generáció egyik előnyös tulajdonsága az innovatív, magasabb kilincstávolságú rúdzár. A rúdzárelőlap és a zártest/cilinderzártest 25 mm-es kilincstávolságtól történő szétválasztásával a cikkek darabszáma csökken, ezzel egyidejűleg az alkatrészek egyedileg konfigurálhatók. A gyártó elmondása szerint az „EasyMix rendszer” csavar nélküli szerelést tesz lehetővé, mivel az előlap és a zártest/cilinderzártest összepattintva könnyedén és gyorsan összekapcsolható.

**Fotó:** Roto **HDM\_Getriebe.tif**

Szabadon sokszorosítható – Másolat szükséges

**Kiadó:** Roto Frank AG • Wilhelm-Frank-Platz 1 • 70771 Leinfelden-Echterdingen • Tel.: +49 711 7598 0 • Fax: +49 711 7598 253 • info@roto-frank.com

**Szerkesztőség:** Linnigpublic Agentur für Öffentlichkeitsarbeit GmbH • Büro Koblenz • Fritz-von-Unruh-Straße 1 • 56077 Koblenz • Tel.: +49 261 303839 0 • Fax: +49 261 303839 1 • koblenz@linnigpublic.de